Disadorn o tont e c’hoario Metz, an Oriant ha Gwengamp ur c’hrogad hollbouezus, dezho da zerc’hel o flas en R1 er bloaz o tont. Ur plas a chom er rummad-se hepken! Ret e vo d’an daou glub breizhat gounit, anez... « Bec’h dezhi, an Oriant ! », a lavaro Gwengampiz, a chomfe en R1 nemet ma vefe trec’h ar Verlued war baotred Metz. « Lamm da Wengamp !», a responto an Oriantiz, a ziskennfe er R2 ma c’hounezfe Gwengamp. En eneb e vo siouloc’h an traoù evit Roazhoniz peogwir e c’hoariint en R1 er bloaz o tont c’hoazh.